Նախագիծ 5-66

ՈՐՈՇՈՒՄ N

«\_\_\_\_\_\_»\_\_\_\_\_\_\_\_\_\_\_\_\_ 2025թ.

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՈՒԺԱՆԻՍ ԳՅՈՒՂԻ 1–ԻՆ ՓՈՂՈՑԻ ԹԻՎ 42 ՀԱՍՑԵՈՒՄ ԳՏՆՎՈՂ ԱՆԱՍՆԱՇԵՆՔԸ ՎԱՂԱԺԱՄԿԵՏ ԳՐԱՎԻՑ ԱԶԱՏԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետով, հաշվի առնելով «Ալպինա» ՍՊ ընկերության ստանձնած պարտավորությունների կատարման համապատասխանությունը ստուգելու Կապան համայնքի ղեկավարի 18․01․2024թ N 13–Ա կարգադրության համաձայն ստեղծված հանձնաժողովի արձանագրությունը և Կապան համայնքի ղեկավարի առաջարկությունը, **Կապան** **համայնքի ավագանին որոշում է.**

1․ Կապան համայնքի Ուժանիս գյուղի 1–ին փողոցի թիվ 42 հասցեում գտնվող անասնաշենքը վաղաժամկետ ազատել գրավից, հաշվի առնելով, որ «Ալպինա» սահմանափակ պատասխանատվության ընկերությունը ամբողջությամբ կատարել է Կապան համայնքի ավագանու 2022 թվականի մայիսի 25–ի N 84–Ա որոշման և անշարժ գույքի առուվաճառքի և գրավի 2022 թվականի հունիսի 30–ի պայմանագրով ստանձնած 75000000 (յոթանասունհինգ միլիոն) ՀՀ դրամի ներդրումային պարտավորությունը։

2․ Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

3․ Սույն որոշումը ուժի մեջ է մտնում պաշտոնական հրապարակման օրվան հաջորդող

օրվանից։

*ՀԻՄՆԱՎՈՐՈՒՄ– ՏԵՂԵԿԱՆՔ*

**«ՀՀ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՈԻԺԱՆԻՍ ԳՅՈՒՂԻ 1–ԻՆ ՓՈՂՈՑԻ ԹԻՎ 42 ՀԱՍՑԵՈՒՄ ԳՏՆՎՈՂ ԱՆԱՍՆԱՇԵՆՔԸ ՎԱՂԱԺԱՄԿԵՏ ԳՐԱՎԻՑ ԱԶԱՏԵԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

Նախագծի ընդունման նպատակն է Կապան համայնքի Ուժանիս գյուղի 1–ին փողոցի թիվ 42 հասցեում գտնվող անասնաշենքը վաղաժամկետ ազատել գրավից հաշվի առնելով, որ «Ալպինա» ՍՊԸ ամբողջությամբ կատարել է ստանձնաց 75000000 (յոթանասունհինգ միլիոն) ՀՀ դրամի ներդրումային պարտավորությունը։

Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների և ծախսերի ավելացում չի նախատեսվում։